Самара е по-добър град за пазаруване от Милано и Париж, според класация - Russia Beyond България
Самара е по-добър град за пазаруване от Милано и Париж, според класация
Хипермаркет "Амбар" в Самара е сред най-големите търговски центрове в града.
Алами/ Legion-Media
Градът е на трето място, а в топ 10 попадат още няколко руски градове.
Град Самара (1050 км от Москва) е на трето място в класацията на градовете в Европа с население от 1 млн. души, които предлагат най-качествените места за пазаруване. Това съобщи lenta.ru, като цитира изследване на консултантската компания „Найт Франк“ (Knight Frank). В топ 10 влизат и Санкт Петербург (4 място), Екатеринбург (5 място), Нижни Новгород (8 място) и Москва (10 място), изпреварвайки популярни след любителите на шопинга градове като Милано и Париж.
На върха на класацията е Варшава, където на 1000 жители се падат 823 кв. м търговска площ. Втори се нарежда Мадрид с 726 кв. м. По данни на анализаторите в Самара на всеки 1000 жители се падат по 551 кв. м качествени търговски имоти. Париж, Милано и Лондон, които се смятат за традиционна мека на шопинга, не са в топ 10 – те са съответно на 11, 13 и 23 място в класацията.
Анализаторите от „Найт Франк“ отбелязват, че Москва, която е 10-а в рейтинга, може през следващите три години да влезе в топ 5 на европейските градове по ниво на развитие на търговската инфраструктура.